Hyksos

Hyksos (AFA: ; Mesir ḥqꜣ(w)-ḫꜣswt, sebutan Egiptologi: heqau khasut, "pemerintah tanah asing"), dalam Egiptologi moden, merupakan raja-raja Dinasti Kelima Belas Mesir (memuncak s. 1650–1550 SM). Pusat kuasa mereka ialah bandar Avaris di Delta Nil, dari mana mereka memerintah Mesir Hilir dan Mesir Tengah hingga Cusae. 

Dalam Aegyptiaca, sejarah Mesir yang ditulis oleh pendeta dan sejarawan Yunani-Mesir bernama Manetho pada abad ke-3 SM, istilah Hyksos digunakan sebagai nama etnik untuk merujuk orang yang mungkin berasal dari Levant, orang Semitik Barat. Walaupun Manetho memerikan orang Hyksos penjajah dan penindas, tafsiran ini dipertikaikan dalam Egiptologi moden. Sebaliknya, pemerintahan Hyksos mungkin didahului oleh kumpulan orang Kanaan yang secara beransur-ansur menetap di Delta Nil dari akhir Dinasti Kedua Belas, dan yang mungkin memisahkan diri daripada kawalan Mesir yang tidak stabil pada suatu ketika semasa Dinasti Ketiga Belas.

Zaman Hyksos menandakan kali pertama pemerintah asing memerintah Mesir. Banyak butiran pemerintahan mereka, seperti keluasan sebenar kerajaan mereka dan juga nama serta turutan raja-raja mereka, masih tidak pasti. Orang Hyksos mengamalkan banyak adat dari Levant atau Kanaan bersama-sama dengan adat Mesir. Mereka dipercayai telah memperkenalkan beberapa inovasi teknologi ke Mesir, seperti kuda dan kereta kuda, serta khopesh (pedang sabit) dan busur komposit, iaitu satu teori yang dipertikaikan.

Orang Hyksos tidak menguasai seluruh Mesir. Mereka wujud di samping Dinasti Keenam Belas dan Dinasti Ketujuh Belas, yang berpusat di Thebes. Peperangan antara Hyksos dan firaun-firaun Dinasti Ketujuh Belas akhirnya memuncak dengan kekalahan Hyksos oleh Ahmose I, yang mengasaskan Dinasti Kelapan Belas Mesir. Dalam abad-abad berikutnya, orang Mesir akan memaparkan Hyksos sebagai pemerintah asing yang kejam dan menindas.

Nama
Etimologi

Istilah "Hyksos" berasal, melalui bahasa  (), daripada ungkapan Mesir 𓋾𓈎𓈉 ( atau , "heqau khasut"), bermaksud "pemerintah [dari] tanah asing". Bentuk Yunani kemungkinan satu kerosakan sebutan daripada teks asal  () yang lebih awal.

Ahli sejarah Yahudi abad pertama Josephus memberikan nama itu sebagai bermaksud "raja-raja penggembala" atau "penggembala tawanan" dalam Contra Apion (Menentang Apion), yang mana beliau menyatakan Hyksos itu orang Yahudi seperti yang muncul dalam ahli sejarah Mesir Helenistik Manetho. "Bangsa mereka mempunyai nama generik Hycsos, yang bermaksud 'raja-penggembala'. Kerana hyc dalam bahasa suci bermakna 'raja' dan sos dalam dialek biasa bermaksud 'penggembala' atau 'penggembala-penggembala'; gabungannya membentuk perkataan Hycsos. Ada yang mengatakan mereka orang Arab."

Tafsiran Josephus mungkin timbul daripada sebutan Mesir terkemudian  sebagai , yang kemudian difahami sebagai "tuan para penggembala." Tidak jelas jika terjemahan ini ditemui dalam Manetho; satu terjemahan Armenia ringkasan Manetho yang diberikan oleh ahli sejarah zaman purba lewat Eusebius memberikan terjemahan yang betul "raja-raja asing".

Penggunaan
"Istilah  kini diterima umum dalam penerbitan akademik merujuk hanya kepada satu golongan pemerintah asing Tempoh Perantaraan Kedua lewat," terutamanya Dinasti Kelima Belas dan bukannya satu bangsa. Walau bagaimanapun, Josephus menggunakannya sebagai istilah etnik. Penggunaannya untuk merujuk kepada penduduk masih berterusan dalam beberapa kertas akademik.

Dalam Mesir purba, istilah "Hyksos" () juga digunakan untuk merujuk kepada pelbagai pemerintah Nubia dan terutamanya Asia baik sebelum dan selepas Dinasti Kelima Belas. Ia digunakan sekurang-kurangnya sejak Dinasti Keenam Mesir (s. 2345–2181 SM) untuk menamai ketua-ketua suku kaum dari kawasan Syam-Palestin. Salah satu penggunaan terawalnya direkodkan sekitar 1900 SM dalam makam Khnumhotep II daripada Dinasti Kedua Belas untuk melabel pemerintah nomad atau Kanaan bernama "Abisha si Hyksos"
(menggunakan 𓋾𓈎𓈉, ḥqꜣ-ḫꜣswt, "Heqa-kasut" untuk "Hyksos").

Berdasarkan penggunaan nama dalam satu inskripsi Hyksos Sakir-Har dari Avaris, nama itu digunakan oleh Hyksos sebagai gelaran untuk diri mereka sendiri. Walau bagaimanapun, Kim Ryholt berhujah bahawa "Hyksos" bukan gelaran rasmi pemerintah Dinasti Kelima Belas, dan ia tidak pernah dipakar dengan gelaran diraja, cuma muncul sebagai gelaran untuk Sakir-Har. Menurut Ryholt, "Hyksos" ialah istilah generik yang ditemui secara berasingan daripada gelaran diraja, dan dalam senarai pemerintahan selepas akhir Dinasti Kelima Belas itu. Walau bagaimanapun, Vera Müller menulis, "Memandangkan S-k-r-h-r juga disebut dengan tiga nama gelaran Mesir tradisional (nama Horus, nama Falkon Emas dan nama Dua Wanita) pada monumen yang sama, hujah ini agak pelik." Danielle Candelora dan Manfred Bietak juga berhujah bahawa Hyksos menggunakan gelaran itu dengan rasmi. Semua teks lain dalam bahasa Mesir tidak memanggil Hyksos dengan nama ini, sebaliknya memanggil mereka orang Asia (ꜥꜣmw), dengan mungkin mengecualikan Senarai Raja Turin dalam satu rekonstruksi hipotetis daripada serpihan. Gelaran itu tidak disahkan untuk raja Hyksos Apepi, mungkin menunjukkan "peningkatan mengikut adab Mesir". Nama pemerintah Hyksos dalam senarai Turin tidak berkartusy diraja dan mempunyai determinatif "orang asing" iaitu tongkat lempar.
thumb
Skarab juga mengesahkan penggunaan gelaran ini untuk firaun-firaun yang biasanya digolongkan dalam Dinasti Keempat Belas atau Dinasti Keenam Belas Mesir, yang kadang-kadang dipanggil "Hyksos 'sampingan'." Dinasti Ketujuh Belas Thebes Mesir juga diberikan gelaran dalam beberapa versi Manetho, fakta yang Bietak kaitkan dengan kerosakan tekstual. Dalam Dinasti Kedua Puluh Lima Mesir dan semasa Zaman Ptolemaik, istilah Hyksos digunakan sebagai gelaran peribadi dan julukan oleh beberapa orang firaun atau pegawai tinggi Mesir, termasuk pegawai Thebes Mentuemhat, Philip III dari Macedon, dan Ptolemy XIII. Ia juga digunakan pada makam kahin besar Mesir Petosiris di Tuna el-Gebel pada 300 SM untuk menamai pemerintah Parsi Artaxerxes III, namun tidak diketahui jika Artaxerxes memakai gelaran ini untuk dirinya sendiri.

Warisan
Pemerintahan Hyksos terus dikutuk oleh firaun-firaun Kerajaan Baru seperti Hatshepsut, yang, 80 tahun selepas kekalahan mereka, mendakwa telah membina semula banyak kuil dan kuil yang mereka abaikan.

Ramses II memindahkan ibu kota Mesir ke Delta, membina Pi-Ramesses berhampiran tapak Avaris, di mana baginda mendirikan stele memperingati 400 tahun pemujaan Set. Sarjana-sarjana sebelum ini mencadangkan bahawa ini menandakan 400 tahun sejak Hyksos menubuhkan pemerintahan mereka, namun senarai nenek moyang Ramesses telah menggugurkan raja-raja Hyksos dan tiada bukti bahawa mereka diperingati semasa pemerintahannya. Senarai Raja Turin, yang termasuk Hyksos dan semua bekas pemerintah Mesir yang dipertikaikan atau dibenci, nampaknya berasal daripada pemerintahan Ramesses atau salah seorang penggantinya. Hyksos ditandakan sebagai raja asing dengan simbol determinatif tongkat lempar dan bukannya simbol ilahi selepas nama mereka, dan menggunakan gelaran  dan bukan gelaran diraja biasa. Kim Ryholt menyatakan bahawa semua ini unik kepada pemerintah Hyksos dan "mungkin oleh itu merupakan hasil langsung daripada apa yang nampaknya merupakan cubaan sengaja untuk menghapuskan ingatan pemerintahan mereka selepas kekalahan mereka."

Kehadiran Mesir di Levant
"Sering diterima" bahawa Mesir menubuhkan empayar di Kanaan pada akhir peperangan menentang Hyksos. Kempen-kempen terhadap lokasi-lokasi di Kanaan dan Syria dijalankan oleh Ahmose I dan Thutmose I pada permulaan Dinasti Kelapan Belas, seperti yang direkodkan dalam makam Ahmose, anak Ebana dan Ahmose pen-Nekhebet; Thutmose I juga disebut pernah memburu gajah di Syria dalam inskripsi di kuil Hatshepsut di Deir el-Bahari. Thutmose III diketahui pernah menjalankan kempen secara meluas, menakluki orang Badawi "Shasu" di utara Kanaan, dan tanah Retjenu, sejauh Syria dan Mittani dalam banyak kempen ketenteraan sekitar 1450 SM. Walau bagaimanapun, Felix Höflmayer berhujah bahawa terdapat tidak banyak bukti untuk kempen-kempen lain dan "tiada bukti yang mencadangkan senario" wujudnya sebuah empayar Mesir semasa Dinasti Kelapan Belas. Berkenaan dakwaan bahawa kempen-kempen di Timur Dekat didorong oleh pemerintahan Hyksos, Thomas Schneider berhujah bahawa "pembinaan empayar bermula selepas kelewatan dua generasi, dan mencari kaitan langsung mungkin satu falasi sejarah, sebagaimana salahnya jika kejatuhan Kesatuan Soviet pada tahun [1991] dikaitkan dengan tamatnya Perang Dunia Kedua pada tahun 1945, dua generasi sebelumnya."

Naratif terkemudian
Cerita dari Dinasti Kesembilan Belas Pertengkaran Apophis dan Seqenenre mendakwa bahawa Hyksos menyembah tiada tuhan kecuali Set, menjadikan konflik itu sebagai antara Ra, penaung Thebes, dan Set sebagai penaung Avaris. Selain itu, pertempuran dengan Hyksos ditafsirkan dalam konteks pertempuran mitos antara dewa-dewa Horus dan Set, mengubah Set menjadi dewa Asia sambil juga membenarkan integrasi orang Asia ke dalam masyarakat Mesir.

Gambaran Manetho tentang Hyksos, ditulis hampir 1300 tahun selepas akhir pemerintahan Hyksos dan ditemui dalam Josephus, lebih negatif daripada sumber-sumber Kerajaan Baru. Penceritaan ini menyatakan Hyksos "sebagai penakluk yang ganas dan penindas Mesir" sangat berpengaruh untuk persepsi Hyksos sehingga zaman moden. Marc van de Mieroop berhujah bahawa gambaran Josephus tentang pencerobohan awal Hyksos tidak lebih dapat dipercayai daripada dakwaan kemudiannya bahawa mereka berkaitan dengan Kitab Keluaran, kononnya digambarkan dalam Manetho sebagai dilakukan oleh sekumpulan pesakit kusta.

Gambaran awal moden
Penemuan Hyksos pada abad ke-19, dan kajian mereka selepas pentafsiran tulisan Mesir purba, membawa kepada pelbagai teori tentang sejarah, asal usul, etnik dan rupa mereka, sering digambarkan dengan perincian yang indah dan imaginatif.

Lihat juga

Mitanni
Bangsa Kass
Bangsa Laut
Orang Filistin
Maryannu

Skarab Anra (artifak)

Nota

Petikan

 Rujukan 
























































































Bacaan lanjut


 Pautan luar 


Kategori:Dinasti Kelima Belas Mesir
Kategori:Kanaan
Kategori:Orang berbahasa Semitik
Kategori:Delta Nil
Kategori:Pencerobohan Mesir